
București, 9 mai 2018

PLx nr. 216/2018

CĂTRE

Biroul Permanent al Camerei Deputaților

Vă înaintăm, alăturat, RAPORTUL COMUN asupra Proiectului de Lege pentru modificarea şi completarea Legii nr.248/2005 privind regimul liberei circulaţii a cetăţenilor români în străinătate, transmis cu adresa nr. PLx. 216 din data de 18 aprilie 2018.
  În raport cu obiectul şi conţinutul reglementării, proiectul de Lege face parte din categoria legilor ordinare.

Preşedinte, 




       Preşedinte,

   Biró Rozália Ibolya 


         Dorel Gheorghe Căprar

	COMISIA PENTRU POLITICĂ EXTERNĂ

Nr. 4c-13/10


	COMISIA PENTRU APĂRARE, ORDINE PUBLICA ŞI SIGURANŢĂ NAŢIONALĂ

Nr.4c-12/225


București, 9 mai 2018

PLx nr. 216/2018

RAPORT 

asupra 

Proiectului de Lege pentru modificarea şi completarea Legii nr.248/2005 privind regimul liberei circulaţii a cetăţenilor români în străinătate
În conformitate cu prevederile art.95 şi ale art.115 din Regulamentul Camerei Deputaţilor, republicat, cu modificările și completările ulterioare, Comisia pentru politică externă şi Comisia pentru apărare, ordine publică şi siguranţă naţională au fost sesizate, spre dezbatere în fond, în procedură de urgenţă, cu proiectul de Lege pentru modificarea şi completarea Legii nr.248/2005 privind regimul liberei circulaţii a cetăţenilor români în străinătate, transmis cu adresa nr. PLx. 216 din data de 18 aprilie 2018 şi înregistrat cu nr. 4c -13/10 din 18 aprilie 2018, respectiv 4c-12/225 din 18 aprilie 2018.
Camera Deputaţilor este Cameră decizională, potrivit art. 75 din Constituția României, republicată, şi ale art.92 alin. (9) pct.1 din Regulamentul Camerei Deputaţilor, republicat, cu modificările şi completările ulterioare.

Senatul, în calitate de primă Cameră sesizată, a adoptat proiectul de Lege în ședința din data de 11 aprilie 2018.

Consiliului Legislativ a avizat favorabil proiectul de Lege, cu observaţii şi propuneri, conform avizului nr. 113/21.02.2018.
Proiectul de lege are ca obiect de reglementare modificarea şi completarea Legii nr.248/2005, în scopul îmbunătăţirii cadrului legislativ în materie. Proiectul de Lege vizează o intervenţie mai amplă asupra Legii nr.248/2005 cuprinzând o serie de modificări ale regimului de eliberare a paşapoartelor simple temporare, ce trebuie promovate în strictă corelare, în scopul menţinerii cadrului juridic coerent în materia eliberării documentelor de călătorie. Prezentul act normativ are în vedere, în principal, următoarele aspecte: extinderea termenului de valabilitate a paşaportului simplu electronic de la 5 la 10 ani pentru persoanele care au împlinit vârsta de 25 de ani şi 5 ani pentru persoanele cu vârsta cuprinsă între 12 şi 25 de ani, reevaluarea cadrului normativ care vizează eliberarea paşaportului simplu temporar, reglementarea, în anumite cazuri, a posibilităţii de a deţine concomitent două paşapoarte simple electronice, reglementarea posibilităţii eliberării paşaportului şi în baza ordonanţelor preşedinţiale nedefinitive date în condiţiile Legii nr.134/2010, reglementarea posibilităţii preluării cererilor de eliberare a paşapoartelor şi de către Direcţia Generală de Paşapoarte, actualizarea prevederilor legale referitoare la valabilitatea şi scopul eliberării titlului de călătorie, abrogarea dispoziţiilor legale referitoare la paşapoartele diplomatice şi de serviciu care au devenit desuete, având în vedere că aceste tipuri de documente nu se mai prelungesc.
În conformitate cu dispozițiile art.61 şi 63 din Regulamentul Camerei Deputaţilor, republicat, cu modificările și completările ulterioare, membrii Comisiei pentru politică externă şi cei ai Comisiei pentru apărare, ordine publică şi siguranţă naţională au examinat proiectul de Lege în şedinţa comună din 9 mai 2018.

La dezbateri au participat, în calitate de invitați, dl Bogdan Samoilă, Subsecretar de Stat, dna Melania Ghica, Director adjunct, Direcţia Paşapoarte şi dna Alina Croitoru, Şef serviciu juridic, din cadrul Ministerului  Afacerilor Interne şi dna Oana Gheoghiu, Şef serviciu, Agenţia Naţională de Paşapoarte Diplomatice şi de Serviciu, Ministerul Afacerilor Externe.
La lucrările Comisiei pentru politică externă și-au înregistrat prezenţa conform listei de prezenţă, iar la Comisia pentru apărare, ordine publică şi siguranţă naţională conform listei de prezenţă.

În urma dezbaterilor, membrii celor două Comisii sesizate în fond au hotărât, cu majoritate de voturi, să supună Plenului Camerei Deputaţilor spre dezbatere şi adoptare proiectul de Lege pentru modificarea şi completarea Legii nr.248/2005 privind regimul liberei circulaţii a cetăţenilor români în străinătate, cu amendamente admise, prezentate în Anexa, parte integrantă din prezentul raport.
În raport cu obiectul şi conţinutul reglementării, proiectul de Lege face parte din categoria legilor ordinare.
Preşedinte, 




       Preşedinte,

   Biró Rozália Ibolya 


         Dorel Gheorghe Căprar
                    Secretar,



                    Secretar,

               Mirela Furtună

                   Andrei Alexandru - Ioan         

AMENDAMENTE ADMISE

asupra Proiectului de Lege pentru modificarea şi completarea Legii nr.248/2005 privind regimul liberei circulaţii a cetăţenilor români în străinătate
PLx 216/2018

	Nr.

crt.
	Text Legea  nr.248/2005
	Forma adoptată de Senat
	Text adoptat de Comisie

/autor amendamente
	Motivaţie

	1.
	
	Lege pentru modificarea şi completarea Legii nr.248/2005 privind regimul liberei circulaţii a cetăţenilor români în străinătate
	Nemodificat
	

	2.
	
	Art.I.- Legea nr.248/2005 privind regimul liberei circulaţii a cetăţenilor români în străinătate, publicată în Monitorul Oficial al României, Partea I, nr.682 din 29 iulie 2005, cu modificările şi completările ulterioare, se modifică şi se completează după cum urmează:


	Nemodificat
	

	3.
	Articolul 9

(1)Paşapoartele diplomatice se eliberează de Ministerul Afacerilor Externe, prin structura sa specializată, la solicitarea instituţiilor sau a autorităţilor publice interesate, care achită taxele prevăzute de lege şi precizează scopul şi calitatea în care titularii urmează să se deplaseze în străinătate pe baza acestor documente de călătorie.
	1. La articolul 9, alineatul (1) se modifică şi va avea următorul cuprins:
„Art.9.-
(1) Paşapoartele diplomatice se eliberează de Ministerul Afacerilor Externe, prin structura sa specializată, la solicitarea instituţiilor sau a autorităţilor publice interesate, care achită contravaloarea paşaportului şi precizează scopul şi calitatea în care titularii urmează să se deplaseze în străinătate pe baza acestor documente de călătorie.”


	Nemodificat
	

	4.
	Articolul 10

(1)Paşapoartele diplomatice electronice se eliberează, de regulă, cu o valabilitate de 5 ani, care poate fi prelungită o singură dată, fără a se putea depăşi 10 ani de la data emiterii.

 (2)În cazul persoanelor prevăzute la art. 8 alin. (1) lit. c), o)-r) şi u), paşapoartele diplomatice*) se pot elibera şi pentru o perioadă solicitată de instituţiile din care acestea fac parte, fără a se putea depăşi perioada maximă prevăzută la alin. (1).
	2. La articolul 10, alineatele (1) şi (2) se abrogă.


	Nemodificat
	

	5.
	Articolul 13

(1) Paşapoartele de serviciu*) se eliberează de Ministerul Afacerilor Externe, prin structura sa specializată, la solicitarea instituţiilor, autorităţilor publice sau organizaţiilor interesate, care achită taxele prevăzute de lege şi precizează scopul şi calitatea în care titularii urmează să se deplaseze în străinătate în baza acestor documente de călătorie.
(2)Paşapoartele de serviciu*) se eliberează cu o valabilitate de 5 ani, care poate fi prelungită o singură dată, fără a se putea depăşi 10 ani de la data emiterii.
	3. Articolul 13 se modifică şi va avea următorul cuprins:

„Art.13.- (1) Paşapoartele de serviciu se eliberează de Ministerul Afacerilor Externe, prin structura sa specializată, la solicitarea instituţiilor, autorităţilor publice sau organizaţiilor interesate, care achită contravaloarea paşaportului şi precizează scopul şi calitatea în care titularii urmează să se deplaseze în străinătate în baza acestor documente de călătorie.

(2)
Paşapoartele de serviciu electronice se eliberează cu o valabilitate de 5 ani, respectiv de 3 ani pentru minorii sub vârsta de 12 ani.”


	Nemodificat
	

	6.
	Articolul 15

(…)
(3)În cazul în care solicitantul paşaportului simplu electronic nu se poate prezenta la serviciul public comunitar pentru eliberarea şi evidenţa paşapoartelor simple de la domiciliu sau reşedinţă, cererile pentru eliberarea paşapoartelor simple electronice pot fi depuse la cel mai apropiat serviciu public comunitar pentru eliberarea şi evidenţa paşapoartelor simple.

	4. La articolul 15, după alineatul (3) se introduce un nou alineat, alin.(31), cu următorul cuprins:

„(31)
Pentru sprijinirea activităţii specifice a structurilor cu atribuţii în domeniul ordinii publice şi siguranţei naţionale şi a altor autorităţi şi instituţii publice şi în vederea coordonării procesului de eliberare şi evidenţă a paşapoartelor, cererile pentru eliberarea paşapoartelor simple electronice pot fi depuse şi soluţionate şi la nivelul Direcţiei Generale de Paşapoarte.”


	Nemodificat
	

	7.
	 (5)Paşapoartele simple electronice se eliberează titularului sau reprezentantului legal, după achitarea contravalorii acestora şi a taxelor consulare prevăzute de lege.

	5. La articolul 15, alineatul (5) se abrogă.
	Nemodificat
	

	8.
	(6)În situaţia în care titularul sau reprezentantul legal al acestuia constată faptul că datele înscrise în paşaportul simplu electronic sunt incomplete sau inexacte, trebuie să sesizeze cel mai apropiat serviciu public comunitar pentru eliberarea şi evidenţa paşapoartelor simple, care este obligat să îi elibereze un nou document. În acest caz, eliberarea noului paşaport se face fără plata sumelor prevăzute la alin. (5).


	6. La articolul 15, alineatul (6) se modifică şi va avea următorul cuprins:
„(6)
În situaţia în care titularul sau reprezentantul legal al acestuia constată faptul că datele înscrise în paşaportul simplu electronic sunt incomplete sau inexacte, trebuie să sesizeze, după caz, cel mai apropiat serviciu public comunitar pentru eliberarea şi evidenţa paşapoartelor simple sau cea mai apropiată misiune diplomatică sau oficiu consular al României în străinătate, ori, în situaţia prevăzută la alin.(31), Direcţia Generală de Paşapoarte, urmând ca eliberarea noului document de călătorie să se facă fără plata contravalorii paşaportului.”


	Nemodificat
	

	9.
	Articolul 15¹

(1)Paşapoartele simple electronice se eliberează titularului după achitarea taxei de paşaport constituite din contravaloarea paşaportului şi a taxei pentru serviciul public prestat, stabilite potrivit legii.
(2)Taxa de paşaport pentru paşapoartele eliberate în ţară se încasează într-un cont distinct de disponibil deschis la unităţile teritoriale ale Trezoreriei Statului pe numele instituţiei publice cu personalitate juridică din care face parte structura cu atribuţii în eliberarea şi evidenţa paşapoartelor.
(3)Sumele prevăzute la alin. (2) pot fi achitate prin virament, prin mijloace de plată online, prin intermediul POS-urilor instalate la unităţile Trezoreriei Statului şi alte modalităţi de plată reglementate de acte normative în vigoare, prin mandat poştal, în numerar la casieriile instituţiei publice cu personalitate juridică din care face parte structura cu atribuţii în eliberarea şi evidenţa paşapoartelor sau la casieriile unităţilor Trezoreriei Statului la care acestea îşi au deschise conturile. Pentru sumele încasate prin intermediul POS-urilor instalate la unităţile Trezoreriei Statului, comisioanele se suportă de la bugetul de stat, prin bugetul instituţiilor publice din structura cărora fac parte unităţile Trezoreriei Statului.
(4)Unităţile Trezoreriei Statului la care îşi au deschise conturile instituţiile publice cu personalitate juridică din care face parte structura cu atribuţii în eliberarea şi evidenţa paşapoartelor încasează sumele în numerar aferente taxelor de paşaport în contul prevăzut la alin. (2).
(5)Sumele încasate în numerar la casieriile instituţiilor publice cu personalitate juridică din care fac parte structurile cu atribuţii în eliberarea şi evidenţa paşapoartelor se depun de către acestea în contul distinct de disponibil prevăzut la alin. (2), în prima zi lucrătoare de la încasare.
(6)Sumele încasate în contul prevăzut la alin. (2) se virează de instituţiile publice cu personalitate juridică din care fac parte structurile cu atribuţii în eliberarea şi evidenţa paşapoartelor în contul de venituri al bugetului de stat «Taxe consulare» codificat cu codul de identificare fiscală al acestora şi, respectiv, în contul Companiei Naţionale «Imprimeria Naţională» - S.A. cărora li se cuvin, în termen de cel mult două zile lucrătoare de la încasare.
(7)Restituirea taxelor de paşaport achitate eronat sau pentru care nu au fost prestate serviciile aferente se face din contul prevăzut la alin. (2), respectiv din taxa pentru serviciul public prestat şi din suma aferentă contravalorii paşaportului, la cererea scrisă a plătitorului adresată instituţiei publice cu personalitate juridică din care fac parte structurile cu atribuţii în eliberarea şi evidenţa paşapoartelor, însoţită de documentul prin care s-a efectuat plata.
(8)Sumele care se restituie din contul prevăzut la alin. (2) se reţin în mod corespunzător din sumele datorate Companiei Naţionale «Imprimeria Naţională» - S.A. şi, respectiv, din sumele datorate bugetului de stat.
(9)În cazul în care sumele aflate în soldul contului sunt insuficiente pentru restituirea taxelor de paşaport solicitate, suma aferentă taxei pentru serviciul public prestat se restituie în contul prevăzut la alin. (2) de către unitatea Trezoreriei Statului, iar suma aferentă contravalorii paşaportului se restituie în contul prevăzut la alin. (2) de Compania Naţională «Imprimeria Naţională» - S.A. la cererea scrisă adresată acestora de instituţiile publice cu personalitate juridică din care fac parte structurile cu atribuţii în eliberarea şi evidenţa paşapoartelor.


	7. Articolul 151 se modifică şi va avea următorul cuprins:
„Art.151.-
(1)  Paşapoartele simple electronice se eliberează titularului sau reprezentantului legal după achitarea contravalorii paşaportului.

(2) Contravaloarea paşaportului pentru paşapoartele eliberate în ţară se încasează într-un cont distinct de disponibil deschis la unităţile teritoriale ale Trezoreriei Statului pe numele instituţiei publice cu personalitate juridică din care face parte structura cu atribuţii în eliberarea şi evidenţa paşapoartelor.

(3) Suma prevăzută la alin.(2) poate fi achitată prin virament, prin mijloace de plată online, prin intermediul POS-urilor instalate la unităţile Trezoreriei Statului şi alte modalităţi de plată reglementate de acte normative în vigoare, prin mandat poştal, în numerar la casieriile instituţiei publice cu personalitate juridică din care face parte structura cu atribuţii în eliberarea şi evidenţa paşapoartelor sau la casieriile unităţilor Trezoreriei Statului la care acestea  îşi  au  deschise  conturile.  Pentru  sumele  încasate  prin intermediul POS-urilor instalate la unităţile Trezoreriei Statului, comisioanele se suportă de la bugetul de stat, prin bugetul instituţiilor publice din structura cărora fac parte unităţile Trezoreriei Statului.

(4)
Unităţile Trezoreriei Statului la care îşi au deschise conturile instituţiile publice cu personalitate juridică din care face parte structura cu atribuţii în eliberarea şi evidenţa paşapoartelor încasează sumele în numerar aferente contravalorii paşaportului în contul prevăzut la alin.(2).

(5)
Sumele încasate în numerar la casieriile instituţiilor publice cu personalitate juridică din care fac parte structurile cu atribuţii în eliberarea şi evidenţa paşapoartelor se depun de către acestea în contul distinct de disponibil prevăzut la alin.(2), în prima zi lucrătoare de la încasare.

(6)
Sumele încasate în contul prevăzut la alin.(2) se virează de instituţiile publice cu personalitate juridică din care fac parte structurile cu atribuţii în eliberarea şi evidenţa paşapoartelor, în contul Companiei Naţionale „Imprimeria Naţională” - S.A., în termen de cel mult două zile lucrătoare de la încasare.

(7)
Restituirea contravalorii paşaportului achitată eronat sau pentru care nu a fost prestat serviciul aferent se face din contul prevăzut la alin.(2), la cererea scrisă a plătitorului adresată instituţiei publice cu personalitate juridică din care fac parte structurile cu atribuţii în eliberarea și evidența paşapoartelor, însoţită de documentul prin care s-a efectuat plata, în cel mult 5 zile lucrătoare de la depunerea acesteia, în condiţiile stabilite de normele metodologice de aplicare a prezentei legi.

(8)
Sumele care se restituie din contul prevăzut la alin.(2) se reţin în mod corespunzător din sumele datorate Companiei Naţionale „Imprimeria Naţională” - S.A.

(9)
Pentru asigurarea posibilităţii efectuării restituirilor de sume potrivit alin.(7), instituţiile publice cu personalitate juridică din care fac parte structurile cu atribuţii în eliberarea și evidența paşapoartelor efectuează viramentele prevăzute la alin.(6), astfel încât în soldul contului prevăzut la alin. (2) să fie menţinută o sumă egală cu media lunară a sumelor care au făcut obiectul restituirilor, în anul calendaristic anterior.

(10) În cazul în care sumele aflate în soldul contului sunt insuficiente pentru restituirea contravalorii paşaportului, suma aferentă acesteia se restituie în contul prevăzut la alin.(2) de Compania Naţională „Imprimeria Naţională” - S.A., la cererea scrisă adresată acesteia de instituţiile publice cu personalitate juridică din care fac parte structurile cu atribuţii în eliberarea şi evidenţa paşapoartelor.”  


	Nemodificat
	

	10.
	Articolul 17

(1) Minorilor cetăţeni români care nu se află în una dintre situaţiile de suspendare a exercitării dreptului la libera circulaţie în străinătate li se eliberează paşapoarte simple electronice în următoarele condiţii:

a) în cazul minorului care nu a împlinit vârsta de 14 ani, numai la cererea ambilor părinţi, a părintelui supravieţuitor, a părintelui căruia i-a fost încredinţat prin hotărâre judecătorească rămasă definitivă şi irevocabilă, a părintelui care exercită singur autoritatea părintească în temeiul unei hotărâri judecătoreşti rămase definitivă şi irevocabilă ori în temeiul unei hotărâri judecătoreşti rămase definitivă pentru procesele începute cu data de 15 februarie 2013 sau, după caz, a reprezentantului legal;
b) în cazul minorului care a împlinit vârsta de 14 ani, la cererea acestuia, numai cu acordul ambilor părinţi, a părintelui supravieţuitor, a părintelui căruia i-a fost încredinţat prin hotărâre judecătorească rămasă definitivă şi irevocabilă, a părintelui care exercită singur autoritatea părintească în temeiul unei hotărâri judecătoreşti rămase definitivă şi irevocabilă ori în temeiul unei hotărâri judecătoreşti rămase definitivă pentru procesele începute cu data de 15 februarie 2013 sau, după caz, a reprezentantului legal.

	8. La articolul 17 alineatul (1), literele a) şi b) se modifică şi vor avea următorul cuprins:
„a)
în cazul minorului care nu a împlinit vârsta de 14 ani, numai la cererea ambilor părinţi, a părintelui supravieţuitor, a părintelui căruia i-a fost încredinţat prin hotărâre judecătorească rămasă definitivă şi irevocabilă, a părintelui care exercită singur autoritatea părintească în temeiul unei hotărâri judecătoreşti rămase definitivă şi irevocabilă ori în temeiul unei hotărâri judecătoreşti rămase definitivă pentru procesele începute cu data de 15 februarie 2013 sau, după caz, a reprezentantului legal ori în temeiul ordonanţei preşedinţiale date în condiţiile Legii nr.134/2010 privind Codul de procedură civilă, republicată, cu modificările ulterioare, prin care instanţa a dispus cu privire la exercitarea autorităţii părinteşti;

b)
în cazul minorului care a împlinit vârsta de 14 ani, la cererea acestuia, numai cu acordul ambilor părinţi, al părintelui supravieţuitor, al părintelui căruia i-a fost încredinţat prin hotărâre judecătorească rămasă definitivă şi irevocabilă, al părintelui care exercită singur autoritatea părintească în temeiul unei hotărâri judecătoreşti rămase definitivă şi irevocabilă ori în temeiul unei hotărâri judecătoreşti rămase definitivă pentru procesele începute cu data de 15 februarie 2013 sau, după caz, al reprezentantului legal ori în temeiul ordonanţei preşedinţiale date în condiţiile Legii nr.134/2010, republicată, cu modificările ulterioare, prin care instanţa a dispus cu privire la exercitarea autorităţii părinteşti.”


	Nemodificat
	

	11.
	
	9. La articolul 17, după alineatul (1) se introduce un nou alineat, alin.(11), cu următorul cuprins:
„(11)
Ordonanţele preşedinţiale prevăzute la alin.(1) trebuie să cuprindă în mod expres faptul că persoana în favoarea căreia s-a dispus exercitarea autorităţii părinteşti are dreptul de a solicita eliberarea paşaportului.”


	9. La articolul 17, după alineatul (1) se introduce un nou alineat, alin.(11), cu următorul cuprins:
„(11)
Ordonanţele preşedinţiale prevăzute la alin.(1) trebuie să cuprindă în mod expres faptul că persoana în favoarea căreia s-a dispus exercitarea autorităţii părinteşti are dreptul de a solicita eliberarea paşaportului sau de a-şi exprima acordul in acest sens.”


	Pentru minorii care au împlinit vârsta de 14 ani, cererea de eliberare a paşaportului se depune de aceştia, cu acordul părintelui în favoarea căruia s-a dispus exercitarea autorităţii părinteşti

	12.
	(2)Emiterea paşaportului simplu electronic pentru minor, în situaţia în care există neînţelegeri între părinţi cu privire la exprimarea acordului ori unul dintre părinţi se află în imposibilitatea de a-şi exprima voinţa, cu excepţia situaţiilor prevăzute la art. 17¹ alin. (1) lit. e), se efectuează numai după soluţionarea acestor situaţii de către instanţa de judecată, care se pronunţă în condiţiile legii.


	10. La articolul 17, alineatul (2) se modifică şi va avea următorul cuprins:
„(2)
Eliberarea paşaportului simplu electronic pentru minor, în cazul în care există neînţelegeri între părinţi cu privire la exprimarea acordului ori unul dintre părinţi se află în imposibilitatea de a-şi exprima voinţa, cu excepţia situaţiilor prevăzute la art.171 alin.(1) lit.e), se efectuează numai după soluţionarea acestor cazuri de către instanţa de judecată, prin hotărâre judecătorească rămasă definitivă şi irevocabilă, prin hotărâre judecătorească rămasă definitivă pentru procesele începute cu data de 15 februarie 2013 ori prin ordonanţă preşedinţială prin care instanţa a suplinit acordul celuilalt părinte pentru eliberarea paşaportului.”


	Nemodificat
	

	13.
	Articolul 17¹

(1) Paşaportul simplu temporar se eliberează cetăţenilor români care îndeplinesc condiţiile prevăzute de prezenta lege şi nu se află în una dintre situaţiile de suspendare a dreptului de a călători în străinătate, în termen de cel mult 3 zile lucrătoare, în următoarele situaţii:

a)pentru persoanele care declară că nu dispun de timpul necesar pentru eliberarea unui paşaport simplu electronic;

b)în cazul în care titularul declară în scris că urmează să călătorească în state între care există stare de beligeranţă ori conflict diplomatic şi are aplicată în paşaportul simplu sau în paşaportul simplu electronic o ştampilă ori o viză eliberată de statul cu care ţara în care călătoreşte se află în conflict;
c)când titularul deţine paşaport simplu sau paşaport simplu electronic care conţine vize valabile, dar ca urmare a epuizării filelor destinate aplicării acestora călătoria în acel stat sau în alte state decât cele care au emis vizele nu mai este posibilă;
d)când titularul a depus paşaportul simplu sau paşaportul simplu electronic pentru obţinerea unor vize şi trebuie să călătorească de urgenţă în străinătate;
e)când minorul urmează să se deplaseze în străinătate pentru studii ori pentru a participa la concursuri oficiale sau pentru a urma un tratament medical fără de care viaţa ori sănătatea îi este pusă în pericol şi nu există timpul necesar pentru obţinerea acordului celuilalt părinte prevăzut la art. 17. În aceste situaţii, autorităţile care eliberează paşaportul simplu temporar au obligaţia de a informa celălalt părinte, concomitent sau de îndată ce este posibil;
f)pentru cetăţenii români aflaţi în străinătate care nu mai posedă documente de călătorie valabile şi care declară că este necesar să îşi continue călătoria în străinătate sau să îşi reglementeze şederea pe teritoriul unui stat.

(2) Abrogat 

(3)Situaţiile prevăzute la alin. (1) lit. e) trebuie dovedite cu documente emise de instituţia care organizează studiile sau concursul, documente emise ori avizate de o autoritate administrativă română cu competenţe în domeniu sau, după caz, documente emise ori avizate de o autoritate medicală română, din care să rezulte perioada şi statul sau statele în care se vor desfăşura studiile, concursurile oficiale ori tratamentul medical.
(4)Cererile pentru eliberarea paşaportului simplu temporar se depun la autorităţile prevăzute la art. 15 alin. (2). Prevederile art. 15 alin. (3), (5) şi (6), art. 15^1, respectiv ale art. 17 se aplică, în mod corespunzător, şi cu privire la cererile pentru eliberarea paşapoartelor simple temporare.

 (4¹)Cererile pentru eliberarea paşaportului simplu temporar, în cazul persoanelor lipsite temporar de capacitatea de exerciţiu, pot fi depuse în numele titularului de către reprezentantul legal sau de către autorităţile medicale române, fără ca prezenţa titularului să fie obligatorie.

 (4²) În situaţii temeinic justificate, pentru minorii aflaţi în străinătate sub o formă de protecţie specială dispusă de autorităţile locale competente şi care nu deţin documente de identitate sau de călătorie valabile, misiunile diplomatice şi oficiile consulare ale României eliberează, cu titlu gratuit, paşapoarte simple temporare, la solicitarea autorităţilor străine competente, în scopul reglementării situaţiei juridice a minorilor în statul de reşedinţă, dacă nu este posibilă repatrierea acestora.

 (4³) Costurile aferente producerii şi emiterii paşapoartelor simple temporare eliberate minorilor prevăzuţi la alin. (4^2) sunt suportate de statul român prin autorităţile abilitate, la propunerea Ministerului Afacerilor Externe, pe baza protocolului încheiat cu producătorul.
	11. Articolul 171 se modifică şi va avea următorul cuprins:
„Art.171.-
 (1)  Paşaportul simplu temporar se eliberează cetăţenilor români care îndeplinesc condiţiile prevăzute de prezenta lege şi nu se află în una dintre situaţiile de suspendare a dreptului de a călători în străinătate, în următoarele situaţii:

a) pentru persoanele care declară că nu doresc să li se elibereze un paşaport simplu electronic;

 b)
 în cazul în care titularul declară în scris că urmează să călătorească în state între care există stare de beligeranţă ori conflict diplomatic şi are aplicată în paşaportul simplu sau în paşaportul simplu electronic o ştampilă ori o viză eliberată de statul cu care ţara în care călătoreşte se află în conflict;

c)
 când titularul deţine paşaport simplu sau paşaport simplu electronic care conţine vize valabile, dar ca urmare a epuizării filelor destinate aplicării acestora călătoria în acel stat sau în alte state decât cele care au emis vizele nu mai este posibilă;

d)  când titularul a depus paşaportul simplu sau paşaportul simplu electronic pentru obţinerea unor vize şi declară că trebuie să călătorească de urgenţă în străinătate;

e)  când minorul urmează să se deplaseze în străinătate pentru studii ori pentru a participa la concursuri oficiale sau pentru a urma un tratament medical fără de care viaţa ori sănătatea îi este pusă în pericol şi nu există timpul necesar pentru obţinerea acordului celuilalt părinte prevăzut la art.17;

f)  pentru cetăţenii români aflaţi în străinătate care nu mai posedă documente de călătorie valabile şi care declară că este necesar să îşi continue călătoria în străinătate sau să îşi reglementeze şederea pe teritoriul unui stat;

g)
în situaţii obiective în care, din motive de sănătate, familiale sau profesionale, este necesară şi urgentă prezenţa persoanei pe teritoriul altui stat şi nu există timpul necesar pentru emiterea paşaportului simplu electronic.

(2)
Paşaportul simplu temporar se eliberează:


a) în situaţia prevăzută la alin.(1) lit.a), în termenul legal prevăzut pentru eliberarea paşaportului simplu electronic;


b)
în situaţiile prevăzute la alin.(1) lit.b)-g), în termen de cel mult 3 zile lucrătoare de la data depunerii cererii.

(3)
Situaţiile prevăzute la alin.(1) lit.e) trebuie dovedite, după caz, cu documente emise de instituţia care organizează studiile/concursurile oficiale sau cu documente emise ori avizate de o autoritate medicală română, din care să rezulte perioada şi statul/statele în care se vor desfăşura studiile/concursurile ori în care va fi urmat tratamentul medical. 

(4)
Cetăţenii români prevăzuţi la alin.(1) lit.f), care nu mai posedă documente de călătorie valabile şi care declară că este necesar să îşi continue călătoria în străinătate, trebuie să prezinte documente care să probeze această necesitate.

(5)
Situaţiile prevăzute la alin.(1) lit.g) trebuie dovedite, după caz, cu documente care să ateste motivele de sănătate, familiale sau profesionale, care determină necesitatea şi urgenţa deplasării persoanei în străinătate.

(6)
Cererile pentru eliberarea paşaportului simplu temporar se depun la autorităţile prevăzute la art.15 alin.(2). Prevederile art.15 alin.(3), (31) şi (6), art.151, respectiv ale art.17, se aplică, în mod corespunzător, şi cu privire la cererile pentru eliberarea paşapoartelor simple temporare.

(7)
În cazul persoanelor lipsite temporar de capacitate de exerciţiu, precum şi în cazul persoanelor care, din motive medicale, se află în imposibilitate de a-şi exprima voinţa sau de a se prezenta la autoritatea competentă, cererile pentru eliberarea paşaportului simplu temporar pot fi depuse, în numele titularului, de către reprezentantul legal sau de către autorităţile medicale române ori, după caz, străine, fără ca prezenţa titularului să fie obligatorie.

(8)
În situaţii temeinic justificate, pentru minorii aflaţi în străinătate sub o formă de protecţie specială dispusă de autorităţile locale competente şi care nu deţin documente de identitate sau de călătorie valabile, misiunile diplomatice şi oficiile consulare ale României eliberează, cu titlu gratuit, paşapoarte simple temporare, la solicitarea autorităţilor străine competente, în scopul reglementării situaţiei juridice a minorilor în statul de reşedinţă, dacă nu este posibilă repatrierea acestora.

(9)
Costurile aferente producerii şi emiterii paşapoartelor simple temporare eliberate minorilor prevăzuţi la alin.(8) sunt suportate de statul român prin autorităţile abilitate, la propunerea Ministerului Afacerilor Externe, pe baza protocolului încheiat cu producătorul.”


	Nemodificat
	

	14.
	Articolul 17²

(1)Cetăţenii români nu pot deţine decât un paşaport simplu sau un paşaport simplu electronic valabil şi, doar în situaţiile prevăzute la art. 17¹ alin. (1) lit. b)-d), pot deţine, concomitent, şi un paşaport simplu temporar.

	12. La articolul 172, alineatul (1) se modifică şi va avea următorul cuprins:
„Art.172.-
(1) Cetăţenii români pot deţine, pe lângă un paşaport simplu sau un paşaport simplu electronic valabil, şi un paşaport simplu temporar, doar în situaţiile prevăzute la art.171 alin.(1) lit.b)-d).”


	Nemodificat
	

	15.
	
	13. La articolul 172, după alineatul (1) se introduce un nou alineat, alin.(11), cu următorul cuprins:
„(11)
Cetăţenii români pot deţine, concomitent, un paşaport simplu şi un paşaport simplu electronic valabile sau, după caz, două paşapoarte simple electronice valabile, doar în situaţiile prevăzute la art.171 alin.(1) lit.b) şi c).”


	Nemodificat
	

	16.
	(2)Cetăţenii români care sunt, concomitent, titulari ai unui paşaport simplu temporar şi ai unui paşaport simplu sau paşaport simplu electronic valabil au obligaţia ca, în termen de 15 zile de la încetarea situaţiilor prevăzute la art. 17^1 alin. (1) lit. b)-d) sau la eliberarea unui paşaport simplu electronic, să predea autorităţilor competente paşaportul simplu temporar.


	14. La articolul 172, după alineatul (2) se introduce un nou alineat, alin.(3), cu următorul cuprins:
„(3)
Cetăţenii români care sunt, concomitent, titulari ai unui paşaport simplu şi ai unui paşaport simplu electronic valabile sau, după caz, titulari ai două paşapoarte simple electronice valabile, au obligaţia ca, în termen de 15 zile de la încetarea situaţiilor prevăzute la art.171 alin.(1) lit.b) şi c), să predea autorităţilor competente unul dintre cele două paşapoarte valabile deţinute.”


	Nemodificat
	

	17.
	Articolul 18

(2)Valabilitatea paşapoartelor simple electronice este stabilită după cum urmează:

a)3 ani pentru persoanele care nu au împlinit 12 ani;

b)5 ani pentru persoanele cu vârsta de peste 12 ani.
	15. La articolul 18 alineatul (2), litera b) se modifică şi va avea următorul cuprins:
„b)
5 ani pentru persoanele cu vârsta cuprinsă între 12 şi 25 de ani;”
	15. La articolul 18 alineatul (2), litera b) se modifică şi va avea următorul cuprins:
„b)
5 ani pentru persoanele cu vârsta cuprinsă între 12 şi 18 de ani;”
	Vârsta de 18 ani este o prevedere uzuală în multe state ale Uniunii Europene

	18.
	
	16. La articolul 18 alineatul (2), după litera b) se introduce o nouă literă, lit.c), cu următorul cuprins:
„c) 10 ani pentru persoanele care au împlinit vârsta de 25 de ani.”


	16. La articolul 18 alineatul (2), după litera b) se introduce o nouă literă, lit.c), cu următorul cuprins:
„c) 10 ani pentru persoanele care au împlinit vârsta de 18 de ani.”


	Vârsta de 18 ani este o prevedere uzuală în multe state ale Uniunii Europene

	19.
	Articolul 22

(1)Titlul de călătorie este documentul care se eliberează de misiunile diplomatice sau oficiile consulare ale României cetăţenilor români aflaţi în străinătate, care nu mai posedă document de călătorie valabil, pentru ca titularul să îşi poată continua călătoria, reglementa şederea ori pentru a se întoarce în ţară.
	17. La articolul 22, alineatul (1) se modifică şi va avea următorul cuprins:
„Art.22.-
(1) Titlul de călătorie este documentul care se eliberează de misiunile diplomatice sau oficiile consulare ale României cetăţenilor români aflaţi în străinătate, care nu mai posedă document de călătorie valabil, pentru ca titularul să se întoarcă în ţară.“


	Nemodificat
	

	20.
	Articolul 23

Titlul de călătorie se eliberează cu valabilitatea de cel mult un an. Valabilitatea titlului de călătorie încetează de drept la data intrării titularului în România.
	18. Articolul 23 se modifică şi va avea următorul cuprins:
„Art.23.-
Valabilitatea titlului de călătorie este de cel mult 30 de zile şi încetează de drept la data intrării titularului în România.”


	Nemodificat
	

	21.
	Articolul 23¹

(1)Începând de la data punerii în circulaţie a paşapoartelor simple temporare, titlul de călătorie se eliberează de misiunile diplomatice şi oficiile consulare ale României cetăţenilor români aflaţi în străinătate, care nu mai posedă document de călătorie valabil, numai pentru ca titularul să se întoarcă în ţară.

(2)Valabilitatea titlului de călătorie este de cel mult 30 de zile şi încetează de drept la data intrării titularului în România.


	19. Articolul 231 se abrogă.


	Nemodificat
	

	22.
	Articolul 40

Exercitarea de către o persoana a dreptului la libera circulaţie în străinătate se suspenda numai în următoarele situaţii:

a)este învinuită sau inculpată într-o cauză penală şi a fost dispusă instituirea unei masuri preventive în condiţiile Codului de procedură penală;

	20. La articolul 40, litera a) se modifică și va avea următorul cuprins:

 „a) este inculpată într-o cauză penală și a fost dispusă, în condițiile Legii nr.135/2010 privind Codul de procedură penală, cu modificările și completările ulterioare, instituirea unei măsuri preventive, cu impunerea, după caz, a obligației de a nu părăsi o anumită limită teritorială, fixată de organul judiciar, decât cu încuviințarea prealabilă a acestuia;”


	Nemodificat
	

	23.
	Articolul 41

(2)Suspendarea exercitării dreptului la libera circulaţie în străinătate încetează de drept la data la care încetează măsura dispusă în oricare dintre situaţiile prevăzute la art. 40 lit. a)-c).

	21. La articolul 41, alineatul (2) se modifică şi va avea următorul cuprins:

„(2)
Suspendarea exercitării dreptului la libera circulaţie în străinătate încetează de drept la data la care încetează măsura dispusă în oricare dintre situaţiile prevăzute la art.40 lit.a)-c). În cazul în care autorităţile competente dispun încetarea măsurii înainte de termenul stabilit iniţial, au obligaţia de a comunica acest aspect structurilor competente să elibereze paşaportul, Direcţiei Generale de Paşapoarte, Inspectoratului General al Poliţiei Române şi Inspectoratului General al Poliţiei de Frontieră”.

	Nemodificat
	

	24.
	Articolul 46

Următoarele fapte constituie contravenţii:

(…)

e)nerespectarea de către titularii mai multor paşapoarte sau, după caz, de către persoanele prevăzute la art. 20 alin. (2) a obligaţiei de a preda paşaportul suplimentar, conform art. 16 alin. (2) sau, după caz, art. 17² alin. (2);


	22. La articolul 46, litera e) se modifică şi va avea următorul cuprins:

„e) nerespectarea de către titularii mai multor paşapoarte sau, după caz, de către persoanele prevăzute la art.20 alin.(2) a obligaţiei de a preda paşaportul suplimentar, conform art.172 alin.(2) sau, după caz, art.172 alin.(3).”

	22. La articolul 46, litera e) se modifică şi va avea următorul cuprins:

„e) nerespectarea de către titularii mai multor paşapoarte sau, după caz, de către persoanele prevăzute la art. 20 alin. (2), a obligaţiei de a preda paşaportul simplu temporar, conform art. 172 alin. (2), sau, după caz, paşaportul simplu/paşaportul simplu electronic, conform art. 172 alin. (3).” 


	Pentru corelare cu dispoziţiile art.20 alin (2)

	25.
	
	Art.II.-
În termen de 60 de zile de la data intrării în vigoare a prezentei legi, Normele metodologice de aplicare a Legii nr.248/2005 privind regimul liberei circulaţii a cetăţenilor români în străinătate, aprobate prin Hotărârea Guvernului nr.94/2006, publicată în Monitorul Oficial al României, Partea I, nr.76 din 27 ianuarie 2006, cu modificările şi completările ulterioare, se modifică şi se completează potrivit prevederilor prezentei legi, prin hotărâre a Guvernului.
	Nemodificat
	

	26.
	
	Art.III.- Prezenta lege intră în vigoare la 30 de zile de la data publicării în Monitorul Oficial al României, Partea I. 

	Art.III. devine Art.V.- Prezenta lege intră în vigoare la 30 de zile de la data publicării în Monitorul Oficial al României, Partea I. 

	Tehnică legislativă

	27.
	
	Art.IV.- (1) Cererile pentru eliberarea documentelor de călătorie depuse la autorităţile competente şi nesoluţionate până la data intrării în vigoare a prezentei legi se soluţionează potrivit dispoziţiilor legale aplicabile la data depunerii cererii.



(2) Dispoziţiile art.17 alin.(11) din Legea nr.248/2005 privind regimul liberei circulaţii a cetăţenilor români în străinătate, cu modificările şi completările ulterioare, precum şi cu cele aduse prin prezenta lege, nu se aplică în cazul ordonanţelor preşedinţiale prin care instanţa a dispus cu privire la exercitarea autorităţii părinteşti, date anterior intrării în vigoare a prezentei legi.

	Art.IV. devine Art.III.- (1) Cererile pentru eliberarea documentelor de călătorie depuse la autorităţile competente şi nesoluţionate până la data intrării în vigoare a prezentei legi se soluţionează potrivit dispoziţiilor legale aplicabile la data depunerii cererii.



(2) Dispoziţiile art.17 alin.(11) din Legea nr.248/2005 privind regimul liberei circulaţii a cetăţenilor români în străinătate, cu modificările şi completările ulterioare, precum şi cu cele aduse prin prezenta lege, nu se aplică în cazul ordonanţelor preşedinţiale prin care instanţa a dispus cu privire la exercitarea autorităţii părinteşti, date anterior intrării în vigoare a prezentei legi.

	Tehnică legislativă

	28.
	
	Art.V.- Legea nr.248/2005 privind regimul liberei circulaţii a cetăţenilor români în străinătate, publicată în Monitorul Oficial al României, Partea I, nr.682 din 29 iulie 2005, cu modificările şi completările ulterioare, precum şi cu cele aduse  prin  prezenta  lege,  se va republica în Monitorul Oficial al României, Partea I, dându-se textelor o nouă numerotare.


	Art.V. devine Art.IV.- Legea nr.248/2005 privind regimul liberei circulaţii a cetăţenilor români în străinătate, publicată în Monitorul Oficial al României, Partea I, nr.682 din 29 iulie 2005, cu modificările şi completările ulterioare, precum şi cu cele aduse  prin  prezenta  lege,  va fi  republicată în Monitorul Oficial al României, Partea I, dându-se textelor o nouă numerotare.
	Tehnică legislativă


